paragraph_text: Pohađao je školu Gordonstoun u Škotskoj, nakon koje je studirao povijest na Jesus Collegeu u Cambridgeu. Poslije studija, pohađao je vojnu obuku među kraljevskim marincima, ali je odustao na polovici treninga 1987. godine. Osnovao je kazališnu produkcijsku kompaniju, koja je propala 1991. godine, zbog financijskih gubitaka. Potom je 1993. godine, osnovao Ardent Productions, Ltd., koja je opstala na tržištu uglavnom snimajući dokumentarce o prošlosti kraljevske obitelji.